Aquest sector, per les seves característiques particulars (plataformes de treball en moviment constant, condicions climatològiques adverses i hostils en moltes ocasions, temperatures extremes, treball diürn i nocturn, sobrecàrregues físiques i psíquiques, etc.) que dificulten la prevenció a bord, requereix dedicar-li una atenció especial.
A Catalunya, aquest sector està format, gairebé de manera exclusiva, per petites empreses, la majoria de les quals es dediquen a la pesca costanera o artesanal, en què els vaixells surten i tornen dins les vint-i-quatre hores del dia, i els patrons que els comanden en solen ser els mateixos propietaris.
Les dimensions de la majoria dels vaixells de pesca no sobrepassen les 100 tones de registre brut (TRB).
En general, són construccions de fusta de menys de 50 TRB.
Tot i la diversitat de flotes i de modalitats pesqueres (de manera principal: arrossegament, encerclament, palangre i arts menors diverses), el sector pesquer a Catalunya es caracteritza per la seva homogeneïtat, amb característiques econòmiques i socials comunes, i per una llarga tradició d'unitat i confluència d'interessos entre totes les flotes, malgrat els problemes particulars i les característiques concretes de cadascuna.
Segons la definició del Reial decret 1216/1997, de 18 de juliol, pel qual s'estableixen les disposicions mínimes de seguretat i salut en el treball a bord dels vaixells de pesca, l'armador és la persona física o jurídica que, utilitzant vaixells propis o aliens, se'n dediqui a l'explotació, encara que no sigui la seva activitat principal, sota qualsevol modalitat admesa pels usos internacionals, incloent-hi la cessió d'ús dels vaixells.
En aquest cas es considera que l'armador és la persona física o jurídica a qui s'ha cedit o que efectua l'ús del vaixell.
L'armador, a més de les obligacions generals que en matèria de prevenció de riscos laborals té com a empresari, ha d'adoptar les mesures necessàries perquè, a la documentació que preveu l'article 23 de la Llei 31/1995, de 8 de novembre, de prevenció de riscos laborals, s'hi afegeixi l'elaboració d'un informe detallat dels esdeveniments que passin al mar i que tinguin o poguessin tenir algun efecte en la salut del personal treballador a bord.
Aquest informe s'ha de trametre a l'autoritat laboral.
Igualment aquests esdeveniments s'han de consignar detalladament en el quadern de bitàcola o, si no n'hi ha, en un document específic que tingui aquesta finalitat.
Sens perjudici del que disposa la normativa sobre seguretat, salut i assistència mèdica a bord dels vaixells, l'armador ha de garantir que les persones que poden comandar un vaixell rebin una formació especialitzada sobre les matèries següents:
Col·locar elements d'accés entre el moll i el vaixell.
Quan els vaixells estan abarloats, instal·lar una planxa de transbordament.
Col·locar bé i trincar totes les rampes, planxes, passarel·les i escales.
Instal·lar candelers desmuntables a la tapa de regala per poder agafar-s'hi.
Atrapament entre el vaixell i el moll.
Mantenir les superfícies lliures d'obstacles.
Mantenir desallotjats els accessos a les vàlvules, als aparells elèctrics de maniobra, als equips d'extinció d'incendis, a les farmacioles, etc.
Trincar bé tot el que es pot moure i molar bé els caps.
Tractar les superfícies amb pintures antilliscants o altres sistemes.
Utilitzar en tot moment el calçat adequat.
Caigudes al mar, al mateix nivell o a diferent nivell.
Cops produïts per objectes o contra objectes.
Que el patró tingui una bona visibilitat sobre la coberta de treball.
Utilitzar cinturons de seguretat en les maniobres amb les portes.
Utilitzar guants de maniobra en les tasques amb portes, malletes i cables.
Utilitzar sempre els equips de protecció individual adequats.
Arrencades, falses maniobres, cops per i contra objectes.
Aixafaments, immobilitzacions i atrapaments amb cables, malletes i caps.
Il·luminar convenientment la coberta de treball.
Que els treballadors es col·loquin adequadament en la coberta durant la sortida de la xarxa.
Que les làmpades d'incandescència portin les proteccions necessàries.
Que els mariners que treballen al bot de llum portin les armilles salvavides.
Que el bot de llum porti cèrcol salvavides amb cimerol i senyalització lluminosa.
Caigudes al mateix i a diferent nivell, cops contra objectes.
Caigudes a l'aigua per arrossegament de la xarxa a la sortida.
EN LES TASQUES DE PESCA AMB PALANGRE
Que en la recollida del palangre amb la màquina de viratge els pescadors se situïn al costat de la màquina i no al darrere.
EN LA MANIPULACIÓ DE LES CAPTURES
Utilitzar guants especials per a la manipulació del peix.
Utilitzar proteccions per als genolls durant la tria.
Utilitzar proteccions oculars, ulleres o pantalles.
Aixecar els pesos de manera adequada.
Utilitzar envasos de fusta normalitzats i lleugers.
Punxades o mossegades del peix.
Ferides als ulls produïdes per l'efecte de les escates.
Passar els caps de l'atracada per les gateres, bites i cornamuses.
Mantenir els tambutxos i les obertures ben senyalitzats i tancats mentre es pugui.
Fer el manteniment del cordam amb guants de maniobra.
Protegir els elements de tall de les eines.
Atrapaments entre els caps i la borda.
Caigudes al mateix o a diferent nivell.
Talls, ferides i altres lesions afegides en cas de sobreesforços i de caigudes.
Aïllar els elements que desprenguin calor.
Utilitzar protectors auditius contra el soroll.
Mantenir la màquina neta i en ordre.
Malalties relacionades amb l'oïda.
Relliscades, caigudes al mateix o a diferent nivell.
EN ELS TREBALLS AMB ELECTRICITAT
Que únicament el personal qualificat efectuï reparacions o connexions elèctriques.
Treballar amb més precaució als locals humits o molls.
L'electrocució i el xoc elèctric.
No portar anells, braçalets o collars durant la jornada de treball.
Portar roba d'aigua, que augmenta la flotabilitat en cas de caiguda a l'aigua.
A més a més, com que la roba d'aigua és de color visible, facilita la recerca i el rescat del tripulant.
Portar el calçat apropiat, botes d'aigua amb pis antilliscant.
Apartar-se o resguardar-se dels caps i cables amb què es treballa: els tripulants han de col·locar-se en llocs protegits en cas de ruptura.
Cal posar una atenció especial a l'arriatge de la xarxa d'encerclament, causa freqüent d'accidents irreparables.
Mantenir les cobertes sempre netes i desallotjades i cobrir-les amb pintura antilliscant, amb la periodicitat adequada segons el seu ús.
Tenir sempre a mà els guants de maniobra.
És aconsellable dur-los a sobre, a punt per fer-los servir.
Revisar periòdicament caps, cables, maquinetes, instal·lacions elèctriques i, en general, tots els elements mòbils que puguin provocar un accident laboral.
En cas d'accident greu, o en cas de dubte sobre la gravetat de les lesions, tornar immediatament a port i, durant la navegació, fer una consulta ràdio mèdica a fi de rebre unes primeres instruccions.
Els vaixells han de disposar de mitjans adequats de salvament i supervivència, incloent-hi mitjans adequats que permetin treure els treballadors de l'aigua i mitjans de salvament per ràdio, especialment una ràdio balisa de localització de sinistres equipada amb un dispositiu de zafada hidrostàtica, atès el nombre de persones que hi hagi a bord i la zona on feinegi el vaixell.
Tots els mitjans de salvament i supervivència s'han de conservar en el lloc que correspongui i en bon estat de funcionament i han d'estar preparats per usar-los immediatament.
Els treballadors han de controlar-los abans que els vaixells deixin el port i durant la navegació.
Els mitjans de salvament i supervivència s'han d'inspeccionar regularment.
Tots els treballadors han d'estar degudament ensinistrats i instruïts en previsió de qualsevol emergència.
Si l'eslora del vaixell és superior als 45 metres o si la tripulació es compon de cinc treballadors o més, hi ha d'haver un quadre orgànic amb les instruccions precises que cada treballador ha de seguir en cas d'emergència.
Cada mes s'ha de convocar els treballadors al port o al mar a fi d'efectuar un exercici de salvament.
Aquests exercicis han de garantir que els treballadors coneguin perfectament les operacions que han d'efectuar pel que fa al maneig i el funcionament de tots els mitjans de salvament i supervivència i que s'hi hagin exercitat.
Així mateix, els treballadors han de conèixer la instal·lació i el maneig de l'equip de ràdio portàtil, en cas que aquest equip hi sigui.
L'any 2017 es van produir 219 lesions per accident de treball a l'activitat CCAE2009 "03 - Pesca i aqüicultura" de les quals un 97,3% van ser lesions lleus (taula 1).
Nombre absolut i índex d'incidència de lesions per accident de treball en jornada a l'activitat pesca i aqüicultura segons gravetat.
Població de referencia: 6.401 treballadors afiliats al règim especial del mar per compte aliè.
Segons forma de contacte de l'accident, un 32,4% van correspondre a "sobreesforç físic, trauma psíquic, exposició a radiacions, soroll, llum o pressió", un 26% van correspondre a "aixafament sobre o contra un objecte immòbil (el treballadors està en moviment vertical o horitzontal)" i un 20% a "xoc o cop, col·lisió, contra un objecte en moviment" (figura 1).
Percentatge de lesions per accident de treball en jornada a l'activitat pesca i aqüicultura segons forma de contacte.
Pel que fa als accidents mortals, un va ser causat per "xoc o cop, col·lisió contra un objecte en moviment", un altre per "ofegament, quedar sepultat o quedar envoltat" i un altre per "contacte amb corrent elèctric, foc, temperatures o substàncies perilloses".
La part del cos que resulta més freqüentment lesionada són les extremitats superiors (37,4%) seguida de les extremitats inferiors (24%) i l'esquena (21%) (figura 2), produint-se habitualment dislocacions, esquinços i torçades (49,8%) i ferides o lesions superficials (29,7%) (figura 3).
Percentatge de lesions per accident de treball en jornada a l'activitat pesca i aqüicultura segons la part del cos lesionada.
Percentatge de lesions per accident de treball en jornada a l'activitat pesca i aqüicultura segons el tipus de lesió.
Català: Pesca d'encerclament i arrossegament